38. ΒΑΣΙΛΙΚΟΝ ΔΙΑΤΑΓΜΑ υπ' αριθ. 357 της 19 Μαΐου/9 Ιουν. 1972 (ΦΕΚ Α' 86) Περί κυρώσεως ειδικού κανονισμού του τρόπου εργασιών του Εφετείου Θεσσαλονίκης. Έχοντες υπ' όψιν:1)Τας διατάξεις α)των άρθρ. 249 και 262 του Οργανισμού των Δικαστηρίων, β)του άρθρ. 5 του Νόμ. 6415/1934 "περί του αριθμού των εν τη Επικρατεία ισοβίων Δικαστών, Εισαγγελέων, Ειρηνοδικών και Πταισματοδικών και εσωτερικής οργανώσεως των Δικαστηρίων και Εισσαγγελιών", και 2)την υπ' αριθ. 17/26.4.1972  γνωμοδότησιν του Δικαστηρίου των εν Θεσσαλονίκη Εφετών εν Συμβουλίω και Ολομελεία, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Κυρούται ο υπό της Ολομελείας του Εφετείου Θεσσαλονίκης δια της υπ' άριθ. 17/26.4.1972 αποφάσεως αυτής, καταρτισθείς ειδικός κανονισμός περί του τρόπου διεξαγωγής των εργασιών του Δικαστηρίου τούτου, έχων ως εξής: Συνιστώνται παρά τω Εφετείω Θεσσαλονίκης δύο τμήματα. Αι πολιτικαί υποθέσεις αι εισαγόμεναι προς εκδίκασιν ενώπιον του Δικαστηρίου τούτου εκδικάζονται ως ανωτέρω παρά δύο τμημάτων, ων αι συνεδριάσεις ορίζονται προς το παρόν, εναλλάξ εκάστην Πέμπτην εν τη αιθούση του Εφετείου και κατά τας εξής ώρας: Δια μεν το, από 23 Απριλίου μέχρι 25 Οκτωβρίου εκάστου ημερολογιακού έτους, χρονικόν διάστημα η 9.30' π.μ. ώρα, δια δε το από 26 Οκτωβρίου μέχρι και 22 Απριλίου χρονικόν διάστημα η 10 π.μ. ώρα. Εις το πρώτον τμήμα θα εκδικάζωνται αι εγγραφόμεναι εις τα πινάκια πολιτικαί υποθέσεις, α)εις ας διάδικοι είναι το δημόσιον ή νομικόν πρόσωπον δημοσίου δικαίου, πλην των απαλλοτριώσεων, β)ενοχικού δικαίου περιλαμβανομένων των εργατικών υποθέσεων, των περί μισθώσεων και περί αμοιβών δια παροχήν εργασίας, ως και των εφέσεων κατ' αποφάσεων της εκουσίας δικαιοδοσίας πλην των αφορωσών αυτοκινητιστικά ατυχήματα και γ)εμπορικού δικαίου περιλαμβανομένων και των υποθέσεων ναυτικού και πτωχευτικού δικαίου. Εις το δεύτερον τμήμα θα εκδικάζωνται αι εγγραφόμεναι εις τα πινάκια πολιτικαί υποθέσεις, α)του εμπραγμάτου δικαίου, β)του οικογενειακού δικαίου, γ)του κληρονομικού δικαίου, δ)αι αφορώσαι την εκτέλεσιν, ε)αι αφορώσαι αυτοκινητιστικά ατυχήματα και ς)αι αδιακρίτως διαδίκων απαλλοτριώσεις. Τα βουλεύματα, θα εκδικάζωνται υπό των δικαστών αμφοτέρων των τμημάτων προεδρευομένων υπό του Β' Προέδρου του Εφετείου και εν κωλύματι υπό του Α' ή του υπό τούτου ορισθησομένου. Τα διοικητικά εν γένει και πειθαρχικά θα διεξάγονται υπό του Α' Προέδρου, αναπληρουμένου υπό του Β'. Αι πολιτικοί υποθέσεις των δύο τμημάτων θα δύνανται να εκδικάζωνται, εάν παραστή ανάγκη βραδύτερον, εις ιδίας ημέρας εκάστης εβδομάδος, μετ' απόφασιν της Ολομελείας του Δικαστηρίου. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. (Αντί για τη σελ. 162,01(γ) Σελ. 162,01(δ) Τεύχος Η121-Σελ. 33 Εφετεία και Πρωτοδικεία 6.Β.γ.36-38 